සැකකරු අත්අඩංගුවට ගැනීමට වරෙන්තු නිකුත් කළේ එම පනත යටතේ බව පෙන්වා දුන් මහේස්ත්‍රාත්වරයා කියා සිටියේ මිග්යානා ගණුදෙනුවේදී ශ්‍රී ලංකා රජයට සිදුව ඇති අලාභය සනාථ කිරීමට අවශ්‍ය සහතික පවා විමර්ශන නිලධාරීන් අධිකරණයට ඉදිරිපත් කර නොතිබීම ගැටලූ සහගත බවයි.එමෙන්ම, නීතිපතිවරයා ලබාදෙන උපදෙස් පොලීසිය පිලිපදින්නේ නොමැති නම්, මින් ඉදිරියට නීතිපති උපදෙස් ලබා ගැනීමට අවසර ලබාදෙන ලෙස අධිකරණයෙන් ඉල්ලීම් නොකරන ලෙස ද මහේස්ත්‍රාත්වරයා විමර්ශන නිලධාරින්ට දැඩිව අවවාද කළා.වසර 5 කට ආසන්න කාලයක් මෙම සිද්ධිය සම්බන්ධයෙන් විමර්ශනය කර අධිකරණයට කරුණු වාර්තා කළ ප්‍රධාන විමර්ශන නිලධාරියා වන ප්‍රධාන පොලිස් පරීක්ෂක නිහාල් ෆ්‍රැන්සිස් සහ එම විමර්ශන අධීක්ෂණය කළ ජ්‍යෙෂ්ඨ පොලිස් අධිකාරිවරයා ඉදිරි විමර්ශන සදහා යළි යෙදවීමට පියවර ගන්නා ලෙස මහේස්ත්‍රාත්වරයා මෙහිදී වැඩබලන පොලිස්පතිවරයාට නියෝග කළා.